కీర్తి జ‌ల్లి

కీర్తి జ‌ల్లి 2013 బ్యాచ్‌కు చెందిన ఐఏఎస్ అధికారిణి. ఆమె ప్రస్తుతం అసోం రాష్ట్రం లోని క‌చార్ డిప్యూటీ క‌మిష‌న‌ర్‌గా బాధ్యతలు నిర్వహిస్తుంది.ఆమె 2019-20 సంవత్సరానికి గాను ‘హైలాకండి’ జిల్లా డెప్యూటి కమిషనర్‌గా విధుల నిర్వహణలో సమయంలో ఉత్తమ అధికారిగా ముఖ్యమంత్రి అవార్డును అందుకుంది.

జననం, విద్యాభాస్యం   
కీర్తి జెల్లి తెలంగాణ రాష్ట్రం, జనగామ జిల్లా, తరిగొప్పుల గ్రామంలో జెల్లి కనకయ్య, వసంత దంపతులకు జన్మించింది. ఆమెకు చెల్లి ఐశ్వర్య ఉంది. కీర్తి హైదరాబాద్‌లోని అబిడ్స్‌లోని రోసరీ కాన్వెంట్‌ హైస్కూల్‌లో పదవ తరగతి, నల్లకుంటలోని ఓ ప్రైవేట్ కళాశాలలో ఇంటర్మీడియట్ పూర్తి చేసి శ్రీనిధి కాలేజీలో 2011లో బి.టెక్‌ పూర్తి చేసి ఐఏఎస్‌ కావాలనుకున్న ఆమె ఢిల్లీలో ఐ.ఏ.ఎస్‌ కోచింగ్‌ తీసుకొని 2013 సివిల్స్‌లో జాతీయస్థాయిలో 89వ ర్యాంక్, రాష్ట్రస్థాయిలో 4వ ర్యాంక్ సాధించింది.

వివాహం
కీర్తి జెల్లి కొవిడ్‌ సమయంలో అతికొద్ది మంది సమక్షంలో సెప్టెంబర్ 2020లో పూణేకు చెందిన వ్యాపారవేత్త ఆదిత్య శశికాంత్ ను వివాహం చేసుకుంది.

వృత్తి జీవితం
కీర్తి ఐఏఎస్ ట్రైనింగ్ పూర్తయ్యాక అసోం కేడర్ ఐఏఎస్ అధికారిగా నియమితురాలై అస్సాంలో వివిధ బాధ్యతల్లో పనిచేసి మహిళలు, శిశు మరణాలను తగ్గించడానికి, వారి ఆరోగ్యం కోసం, మహిళా సాధికారత కోసం ఎన్నో పథకాలు అమలు చేసింది. ఆమె జోర్‌హట్‌ జిల్లాలోని తితబార్‌ ప్రాంతానికి సబ్‌ డివిజనల్‌ ఆఫీసర్‌గా  పని చేస్తున్నప్పుడు సమయంలో 2016 అస్సాం అసెంబ్లీ ఎన్నికల్లో ఓటింగ్‌ శాతం పెంచేందుకు ఆమె చేసిన కృషికిగాను అప్పటి రాష్ట్రపతి ప్రణబ్‌ ముఖర్జీ చేతుల మీదుగా ‘బెస్ట్‌ ఎలక్టొరల్‌ ప్రాక్టిసెస్‌ అవార్డ్‌’ ను అందుకుంది.

కీర్తి 2019లో ‘హైలాకండి’ జిల్లాలో డెప్యూటి కమిషనర్‌గా బాధ్యతలు నిర్వహించే సమయంలో టీ ఎస్టేట్స్‌లో పని చేసే కార్మిక మహిళలు రక్తహీనతతో బాధపడడం, పిల్లల్లో పౌష్టికాహారలోపలను గ్రహించి స్త్రీలకు రక్తహీనత పోవడానికి అక్కడ విస్తృతంగా దొరికే కొండ ఉసిరి నుంచి ‘ఉసిరి మురబ్బా’ (బెల్లంపాకంలో నాన్చి ఎండబెట్టిన ఉసిరి ముక్కలు) తయారు చేసి పంచడం, అంగన్‌వాడి కేంద్రాలలో పిల్లలకు అందించే ఆహారంతో పాటు వారంలో ఒకరోజు తల్లులు తమ ఇంటి తిండి క్యారేజీ కట్టి పిల్లలతో పంపే ఏర్పాటు చేసింది  కార్యక్రమం ‘డిబ్బీ ఆదాన్‌ ప్రధాన్‌’ ద్వారా మంచి ఫలితాలు సాధించింది. ఆమె 2020 మే నెల నుండి కచార్ జిల్లా డిప్యూటి కమిషనర్‌గా విధులు నిర్వహిస్తుంది.

 మూలాలు  

వర్గం:జీవిస్తున్న ప్రజలు
వర్గం:మహిళా ఐ.ఏ.ఎస్.ఆఫీసర్లు